Divina Galica je že pri dvajsetih letih kot alpska smučarka nastopila na svojih prvih Olimpijskih igrah v smuku in slalomu, nastopila pa je tudi na Olimpijskih igrah leta 1968 in 1972. V Formuli 1 je debitirala na domači dirki za Veliko nagrado Velike Britanije v sezoni 1976, ko se ji z dirkalnikom Surtees TS16 ni uspelo kvalificirati na dirko. V Formuli 1 je nastopila še na prvih dveh dirkah sezone 1978, toda z dirkalnikom Hesketh 308E se ji ponovno ni uspelo kvalificirati na dirki. V sezoni 1978 je nastopila na dveh dirkah Britanske Formule 1 in zasedla sedmo in drugo mesto, skupno pa štirinajsto mesto v prvenstvu. V sezoni 1978 je nastopila tudi na dveh dirkah Formule Atlantic in dosegla trinajsto in deseto mesto, skupno pa devetnajsto mesto v prvenstvu. Nastopila je tudi na dveh dirkah v sezoni 1979 Britanske Formule 1, kjer je dosegla odstop in peto mesto, skupno pa ji je to prineslo devetnajsto mesto v prvenstvu.